वहीं सरपाणी गांव में प्यारे दास की गोशाला मलबे में दबने से एक गाय भी मलबे में दब गई। मलबा रघुवीर सिंह और दलवीर सिंह के मकान में घुसने से वहां रखी खाद्य और अन्य सामग्री नष्ट हो गई है। चंखीलाल, फागुणी देवी, विजय लाल, गोपाल दास और बच्चु लाल की गोशालाओं को भी आंशिक क्षति पहुंची है। चमोली तहसीलदार सोहन सिंह रांगड़ का कहना है कि नुकसान का निरीक्षण कर जिला प्रशासन को रिपोर्ट भेजी जाएगी। नियमानुसार प्रभावित परिवारों को मुआवजा वितरित किया जाएगा।